इंदौर।
1924 को पंजाब के कोटला सुल्तान सिंह में जन्में रफी साहब का आज 91वां बर्थडे है। रफी साहब का करिअर 1944 में शुरू हुआ और 1980 में उनका निधन हुआ। रफी और किशोर का एक-दूसरे के लिए प्यार जगजाहिर है। किशोर कुमार खंडवा के रहने वाले थे। रफी के जन्मदिन पर dainikbhaskar.com
रफी और किशोर से जुड़ी कुछ यादें ताजा कर रहा है।
कहा जाता है कि सत्तर के दशक में किशोर कुमार की सुरीली आंधी ने रफी साहब को प्रभावित किया, जिसने दोनों सुरसाधकों के बीच प्रतिस्पर्धा के तनाव को जन्म दिया। रफी साहब के जीवन पर रोशनी डालने वाली किताब (मोहम्मद रफी: गोल्डन वॉइस ऑफ द सिल्वर स्क्रीन) की पड़ताल करें तो पता चलता है कि इसमें तनिक भी सच्चाई नहीं है। सुजाता देव की लिखी यह किताब कुछ समय पूर्व ही रिलीज हुई। पेश है इस किताब के हवाले से रफी और किशोर की दोस्ती की दास्तां।
रफी के लिए किशोर करते थे रिकॉर्डिंग कैंसिल
इस किताब में दोनों गायकों के बीच के मधुर संबंधों की दिलचस्प जानकारियां भी हैं। यह किताब बताती है कि शांत और शर्मीले स्वभाव के रफी, किशोर के जोक्स को कितना इंज्वॉय करते थे। किशोर भी रफी के साथ रिकॉर्डिंग वाले दिन अन्य सारी रिकॉर्डिंग्स कैंसल कर देते थे। रिकॉर्डिंग के दौरान जब हंसी-मज़ाक ज्यादा हो जाता तो रफी कहते-अब गाना गाएं दादा। किशोर का जवाब होता-मैं तो आपका ही इंतज़ार कर रहा था रफी साहब।
संगीत यानी रफी
गायक शैलेंद्र सिंह के अनुसार एक शो में रफी-किशोर साथ परफॉर्म कर रहे थे। कुछ प्रशंसक ऑटोग्राफ लेने किशोर की तरफ आए तो वे बोले-अरे मेरे से ऑटोग्राफ ले रहे हो बंधु, संगीत तो उधर है। उनका इशारा दूसरी ओर खड़े रफी की तरफ था।
एक रुपए टोकन पर रफी साहब ने गाए थे दो गाने
अमित कुमार कहते हैं कि दुखी मन मेरे (फंटूश) गीत को स्टेज पर मेरी आवाज़ में सुनकर रफी साहब ने खूब आशीर्वाद दिया तो बाबा ने कहा था- ग्रेटेस्ट प्लेबैक सिंगर का आशीर्वाद मिलने के बाद तुझे अब क्या चाहिए । किशोर की फिल्म चलती का नाम जिंदगी के 2 गीत महज एक रुपए टोकन पर रफी साहब ने गाए थे। अमित कहते हैं रफी साहब के निधन पर बाबा (किशोर कुमार) उनसे लिपट कर फूट-फूट कर रोए थे।
आगे की स्लाइड्स पर देखें कुछ फोटोज...
awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva